Mai kultuurikeskus

Mai kultuurikeskus oli 1986. aastal projekteeritud hoone Pärnus, Papiniidu 50. Hoone projekteeris arhitekt Tõnis Palm. Keskus kuulus Pärnu linnale kuni 2021. aastani, kui selle ostis ära OÜ Capital Mill. Hiljem sai hoone ainuomanikuks OÜ Papiniidu Arendus.Mai keskuse uus omanik asus üürilepinguid lõpetama ja peab lammutamisplaane Pärnu Postimees, 26. oktoober 2023.

Algselt oli hoone mõeldud kinoks ja kultuurikeskuseks ning pommivarjendiks linnajuhtidele ja ühiskonna koorekihile."Kultuurikeskus MAI" Matused Fienta.com, 2021 1986. aastal avati hoones Mai kino. Kino suleti 2014. aastal, sest olemasolev kinotehnika oli vananenud ning selle uuendamiseks nappis raha. 2011. aastal algatati kultuurikeskuse hoone ala detailplaneering, mille järgi keskuse hoone lammutatakse ja alale ehitatakse sarnase otstarbega hoonestu. 2019. aastal otsustas linn omanikuna kultuurikeskuse hoone maha müüa. 

Enne lammutamist tegutsesid hoones raamatukogu, CCCP põgenemistoad, mööbli- ja riidepood, vanakraamiturg, surfiklubi ladu, Starman ning squash'i-klubi.

Hoone lammutamine
3. oktoobril 2022 teatas Pärnu linnavalitsus, et kinnitatud on detailplaneering, mis näeb ette endise Mai kino hoone lammutamise ning selle asemele äri- ja eluhoonestuse rajamise. Detailplaneering on kavas realiseerida kahes etapis, esmalt ehitatakse kauplus koos avatud parklaga. Linnavalitsuse andmetel soovitakse Papiniidu 50 avada Prisma supermarket.

Vahemikus 2023. aasta detsembrist kuni 2024. aasta veebruari lõpuni hoone lammutati.Galerii ⟩ Mai keskus tervitas hoonet lammutama asunud töömehi pooliku õllekastiga Pärnu Postimees, 20. detsember 2023Pildid ⟩ Mai keskuse lammutusplatsil langevad viimased müürijupid Pärnu Postimees, 23. veebruar 2024.

Viited

Kategooria:Eesti kultuurikeskused
Kategooria:Pärnu ehitised